Komisjoni direktiiv 97/72/EÜ,

15. detsember 1997,

millega muudetakse nõukogu direktiivi 70/524/EMÜ söödalisandite kohta

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, [1] viimati muudetud direktiiviga 97/6/EÜ, [2] eriti selle artiklit 7,

ning arvestades, et:

direktiiviga 70/524/EMÜ nähakse ette, et selle lisade sisu tuleb ajakohastada vastavalt teaduse ja tehnika arengule; kõnealused lisad konsolideeriti nõukogu direktiiviga 91/248/EMÜ [3];

rühma "Antibiootikumid" kuuluva söödalisandi puhul tuleks täiendada veerus "Keemiline valem, kirjeldus" esitatud üksikasju;

teatavates liikmesriikides on laialdaselt katsetatud ühe rühma "Koktsidiostaatikumid ja muud raviained" ja ühe rühma "Sideained, paakumisvastased ained ja koagulandid" kuuluva söödalisandi uut kasutusviisi; saadud kogemusi ja läbiviidud uuringuid silmas pidades võib neid uusi kasutusviise lubada ühenduse kõikides osades;

ühe rühma "Emulgaatorid, stabilisaatorid, paksendid ja tarretusained" kuuluva söödalisandi kohta lisades kehtestatud sätteid on vaja muuta vastavalt toiduainete suhtes selles küsimuses vastuvõetud ühenduse sätetele;

kahe rühma "Emulgaatorid, stabilisaatorid, paksendid ja tarretusained" ja ühe rühma "Säilitusained" kuuluva söödalisandi puhul tuleks muuta kannet veerus "Muud sätted";

ühe rühma "Antibiootikumid" ja ühe rühma "Koktsidiostaatikumid ja muud raviained" kuuluva söödalisandi uut kasutusviisi on teatavates liikmesriikides edukalt katsetatud; kuni võimaliku üldise ühenduse loa andmiseni tuleks uut kasutusviisi ajutiselt riiklikul tasandil lubada;

ühe rühma "Mikroorganismid" kuuluva söödalisandi minimaalset lubatud sisaldust tuleks muuta;

eri söödalisandite osas, mis on esitatud II lisas ja mille kasutamist võib sellest tulenevalt riiklikul tasandil lubada, ei ole uuringud veel lõppenud; seepärast tuleks nende kõigi puhul seda võimalust kindlaksmääratud aja võrra pikendada;

direktiiviga 97/6/EÜ keelati glükopeptiidide hulka kuuluva antibiootikumi avopartsiini kasutamine, mis jõustus 1. aprillist 1997, põhjendusel, et ei saa välistada resistentsuse tekkimist inimmeditsiinis kasutatavate glüktopeptiidide suhtes selle kasutamise tõttu loomasöödas;

komisjoni 20. detsembri 1994. aasta direktiiviga 94/77/EÜ, [4] millega muudeti nõukogu direktiivi 70/524/EMÜ söödalisandite kohta, lubati ajutiselt teise glüktopeptiidi, ardatsiini kasutamine; kuigi seda söödalisandit hetkel ettevaatusabinõuna ja kooskõlas teaduskomitee soovitustega ei turustata, kuna avopartsiini kohta läbiviidava uuringu tulemused puuduvad, ei tuleks selle lubamist pikendada;

käesolevas direktiivis sätestatud meetmed on kooskõlas alalise söödakomitee arvamusega,

ON VASTU VÕTNUD KÄESOLEVA DIREKTIIVI:

Artikkel 1

Käesolevaga muudetakse direktiivi 70/524/EMÜ lisasid vastavalt käesoleva direktiivi lisale.

Artikkel 2

1. Liikmesriigid jõustavad käesoleva direktiivi lisa täitmiseks vajalikud õigusnormid hiljemalt 31. märtsil 1998, teatades sellest viivitamata komisjonile.

Liikmesriigid lisavad nendesse normidesse või nende normide ametliku avaldamise korral nende juurde viite käesolevale direktiivile. Viitamise üksikasjad näevad ette liikmesriigid.

2. Liikmesriigid saadavad komisjonile käesoleva direktiiviga reguleeritavates küsimustes nende poolt vastuvõetud siseriiklike põhiliste õigusnormide teksti.

Artikkel 3

Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas.

Artikkel 4

Käesolev direktiiv on adresseeritud liikmesriikidele.

Brüssel, 15. detsember 1997

Komisjoni nimel

komisjoni liige

Franz Fischler

[1] EÜT L 270, 14.12.1970, lk 1.

[2] EÜT L 35, 5.2.1997, lk 11.

[3] EÜT L 124, 18.5.1991, lk 1.

[4] EÜT L 350, 31.12.1994, lk 113.

--------------------------------------------------

LISA

1. I lisas:

1.1. A osas "Antibiootikumid" kirje E 717 "Avilamütsiin" all asendatakse kanne veerus "Keemiline valem, kirjeldus" järgmisega:

"C57–62H82–90Cl1–2O31–32 (Streptomyces viridochromogenes’ist (NRRL 2860) saadud ortosomütsiinide rühma kuuluvate oligosahhariidide segu)

Toimeaine koostis:

Avilamütsiin A: mitte vähem kui 60 %

Avilamütsiin B: mitte rohkem kui 18 %

Avilamütsiinid A + B: mitte vähem kui 70 %

Muud üksikud avilamütsiinid: mitte rohkem kui 6 %."

1.2. D osas "Koktsidiostaatikumid ja muud raviained" täiendatakse kirjet E 764 "Halofuginoon" järgmiselt:

"EÜ number | Söödalisand | Keemiline valem (kirjeldus) | Loomaliik või -kategooria | Vanuse ülempiir | Miinimum- sisaldus | Maksimum- sisaldus | Muud sätted |

mg täissööda kg kohta | mg täissööda kg kohta |

Munakanad | 16 nädalat | 2 | 3 | –" |

1.3. E osas "Emulgaatorid, stabilisaatorid, paksendid ja tarretusained":

1.3.1. Kirje E 408 "Furtsellaraan" jäetakse välja.

1.3.2. Kirjete E 418 "Gellankummi" ja E 499 "Kassiakummi" puhul asendatakse kanne veerus "Muud sätted" tekstiga "Üle 20 % niiskusesisaldusega söödad".

1.4. G osas "Säilitusained" asendatakse kirje E 250 "Naatriumnitrit" puhul kanne veerus "Muud sätted" tekstiga "Üle 20 % niiskusesisaldusega söödad".

1.5. L osas "Sideained, paakumisvastased ained ja koagulandid" täiendatakse kirjet E 598 "Sünteetilised kaltsiumaluminaadid" järgmiselt:

"EÜ number | Söödalisand | Keemiline valem (kirjeldus) | Loomaliik või -kategooria | Vanuse ülempiir | Miinimum- sisaldus | Maksimum- sisaldus | Muud sätted |

mg täissööda kg kohta | mg täissööda kg kohta |

Lüpsilehmad, nuumveised, vasikad, lamba- ja kitsetalled | – | – | 8000 | Kõik söödad" |

2. II lisas:

2.1. A osas "Antibiootikumid":

2.1.1. Kirje 30 "Virginiamütsiin" all asendatakse emiste puhul kuupäev " 30.11.1997" veerus "Loa tähtaeg" kuupäevaga " 3.6.1998".

2.1.2. Kirje 31 "Tsinkbatsitratsiin" all asendatakse broilerkanade ja sigade puhul kuupäev " 30.11.1997" veerus "Loa tähtaeg" kuupäevaga " 30.11.1998".

2.1.3. Lisatakse järgmine kirje:

"Number | Söödalisand | Keemiline valem (kirjeldus) | Loomaliik või -kategooria | Vanuse ülempiir | Miinimum- sisaldus | Maksimum- sisaldus | Muud sätted | Loa tähtaeg |

mg täissööda kg kohta | mg täissööda kg kohta |

33 | Avilamütsiin | C57–62H82–90Cl1–2O31–32 (Streptomyces viridochromogenes'ist (NRRL 2860) saadud ortosomütsiinide rühma kuuluvate oligosahhariidide segu) Toimeaine koostis: Avilamütsiin A: mitte vähem kui 60 %Avilamütsiin B: mitte rohkem kui 18 %Avilamütsiin A + B: mitte vähem kui 70 %Muud üksikud avilamütsiinid: mitte rohkem kui 6 % | Kalkunid | – | 5 | 10 | – | 30.11.1998" |

2.2. D osas "Koktsidiostaatikumid ja muud raviained":

2.2.1. Kirje 26 "Salinomütsiinnaatrium" all asendatakse nuumküülikute ja munakanade puhul kuupäev " 30.11.1997" veerus "Loa tähtaeg" kuupäevaga " 30.11.1998".

2.2.2. Kirje 27 "Diklasuriil" all asendatakse kalkunite puhul kuupäev " 30.11.1997" veerus "Loa tähtaeg" kuupäevaga " 30.11.1998".

2.2.3. Kirjet 27 "Diklasuriil" täiendatakse järgmiselt:

"Number | Söödalisand | Keemiline valem (kirjeldus) | Loomaliik või -kategooria | Vanuse ülempiir | Miinimum- sisaldus | Maksimum- sisaldus | Muud sätted | Loa tähtaeg |

mg täissööda kg kohta | mg täissööda kg kohta |

Munakanad | 16 nädalat | 1 | 1 | – | 30.11.1998" |

2.2.4. Kirje 28 "Maduramütsiinammoonium" all asendatakse kalkunite puhul kuupäev " 30.11.1997" veerus "Loa tähtaeg" kuupäevaga " 30.11.1998".

3. F osas "Värvained, sealhulgas pigmendid" kirje 11 "Astaksantiin" all asendatakse lõhe ja forelli puhul kuupäev " 30.11.1997" veerus "Loa tähtaeg" kuupäevaga " 30.11.1998".

4. L osas "Sideained, paakumisvastased ained ja koagulandid" asendatakse kirje 2 "Natroliit-fonoliit" puhul kuupäev " 30.11.1997" veerus "Loa tähtaeg" kuupäevaga " 30.11.1998".

5. N osas "Ensüümid" kirje 1 "3-fütaas (EC 3.1.3.8.)" all asendatakse sigade (kõik kategooriad) ja kanade (kõik kategooriad) puhul kuupäev " 30.11.1997" veerus "Loa tähtaeg" kuupäevaga " 30.11.1998".

6. O osas "Mikroorganismid":

6.1. Kirje 1 "Bacillus cereus var. toyoi (CNCM I-1012/NCIB 40112)":

6.1.1. Emiste puhul asendatakse minimaalne CFU täissööda kg kohta korrutisega "0,5 × 109".

6.1.2. Põrsaste, sigade ja emiste puhul asendatakse kuupäev " 30.11.1997" veerus "Loa tähtaeg" kuupäevaga " 30.11.1998".

6.2. Kirje 2 "Bacillus liceniformis (DSM 5749)/Bacillus subtilis (DSM 5750) (vahekorras 1: 1)" all asendatakse põrsaste puhul kuupäev " 30.11.1997" veerus "Loa tähtaeg" kuupäevaga " 30.11.1998".

6.3. Kirje 3 "Saccharomyces cerevisiae (NCYC Sc 47)" all asendatakse nuumveiste puhul kuupäev " 30.11.1997" veerus "Loa tähtaeg" kuupäevaga " 30.11.1998".

6.4. Kirje 4 "Bacillus cereus (ATCC 14893/CIP 5832)" all asendatakse nuumküülikute ja aretusküülikute puhul kuupäev " 30.11.1997" veerus "Loa tähtaeg" kuupäevaga " 30.11.1998".

7. P osas "Radionukliide siduvad ained" kande 1.1 "Raud(III)ammooniumheksatsüanoferraat(II)" all asendatakse mäletsejaliste (kodustatud ja kodustamata), vasikate, kes veel ei mäletse, lambatallede, kes veel ei mäletse ja kitsetallede, kes veel ei mäletse puhul kuupäev " 30.11.1997" veerus "Loa tähtaeg" kuupäevaga " 30.11.1998".

--------------------------------------------------